Diari Oficial de la Generalitat Valenciana


Sumari del DOGV 4192, del 18-02-2002 (2002/1168)

ACORD de 16 de novembre de 2001, de la Comissió Territorial d'Urbanisme de València, relatiu a la aprovació definitiva del Pla de Reforma Interior carrer Barrasí del Pla General d'Ordenació Urbana de Silla.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4192

Data del DOGV
:   18-02-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1168


Data del document
:   16-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Silla
    * pla d'urbanisme

ACORD de 16 de novembre de 2001, de la Comissió Territorial d'Urbanisme de València, relatiu a la aprovació definitiva del Pla de Reforma Interior carrer Barrasí del Pla General d'Ordenació Urbana de Silla. [2002/X1168]
  
Vist l'expedient tramés per l'Ajuntament de Silla referit al PRI carrer Barrasí, i de conformitat amb els següents:
  
Antecedents de fet
  
Primer. El projecte es va sotmetre a informació pública mitjançant Resolució de l'alcaldia de 4 de juny de 2000, i es va publicar en el DOGV de 28 de juny de 2001 i en el periòdic Levante de 14 de juny de 2001. Després del període d'exposició pública, el va aprovar provisionalment el ple municipal el 31 de juliol de 2001.
  
Segon. El projecte consta de memòria informativa i justificativa, plànols d'informació i ordenació.
  
Tercer. L'objecte del Pla de Reforma Interior és delimitar una unitat d'execució en sòl urbà, en la zona del nucli històric, que permeta mitjançant una modificació d'alineacions i volums, eliminar un vial públic traçat en el planejament vigent i mantenir la connexió d'aqueix vial entre els carrers Barrasí i Dr. Peset Aleixandre mitjançant un passatge per a vianants que disposarà d'un espai públic obert en el seu interior.
  
Quart. Durant la tramitació de l'expedient no s'han sol·licitat informes sectorials.
  
Cinqué. Silla té un Pla General d'Ordenació Urbana aprovat definitivament per la Comissió Territorial d'Urbanisme el 14 d'octubre de 1992.
  
Sisé. La Comissió Informativa de la Comissió Territorial d'Urbanisme de València, en la sessió realitzada el 8 de novembre de 2001, va emetre un informe relatiu al projecte de què tractem, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (d'ara endavant, LRAU).
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. La delimitació de la unitat d'execució permet millorar l'ordenació detallada del PGOU i adequar-la a l'estructura i morfologia urbana del nucli històric sense impedir l'accessibilitat al centre urbà.
  
Es respecten les alçàries establertes en el planejament general vigent i l'edificabilitat es disminueix lleugerament ?de 1070 m²t a 1025,4 m²t- sense disminució de les dotacions públiques.
  
Quart. Les determinacions contingudes en el Pla de Reforma Interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 16 de novembre de 2001, acorda:
  
Aprovar definitivament el Pla de Reforma Interior carrer Barrasí del Pla General d'Ordenació Urbana de Silla.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que s'hi puga interposar qualsevol altre recurs que s'estime oportú.